Homeבהיריון?תסמיני ההיריון	בהיריון?1תסמיני ההיריון2בדיקות היריון ודיוק3מיתוסים על כניסה להיריון	המחזור חסר או מאחר? מה עוד יש לחפש.ישנם תסמינים רבים שעשויים להצביע על כך שאת בהיריון. אלה משתנים מאישה לאישה ומהיריון להיריון. אם את בהיריון, ייתכן שתבחיני באחד או יותר מהתסמינים הללו. אל דאגה, לא סביר שכולם יופיעו בו-זמנית. באותו אופן, אינך אמורה לדאוג אם לא תחושי באף אחד מהם. בהחלט ייתכן היריון גם אם אינך מבחינה בסימני היריון אלה.
אם מחזור הווסת שלך סדיר, לעתים קרובות זהו הסימן הגופני המוקדם ביותר. זכרי שבסביבות ימי המחזור עשויים להופיע דימום קל או הכתמה, גם אם את בהיריון וכאשר הביצית המופרית משתרשת ברחם.
אם המחזורים שלך אינם סדירים - לפני שתבחיני בחסרונו של המחזור את עשויה להבחין בתסמיני היריון אחרים.
ייתכן מאוד שבשבועות הספורים הראשונים של ההיריון תחושי עייפות חריגה. מצב זה עשוי להיגרם כתוצאה מעלייה ברמות הפרוגסטרון בגוף, מאחר שהוא שומר על ריפוד הרחם שלך ומסייע לתמוך בהיריון.
את עשויה להתחיל לחוש בחילה, ואפילו להקיא, בין השבועות השני והשמיני של ההיריון. תסמין זה בדרך-כלל נעלם עד השבוע ה-16. למרות שהתסמין מכונה 'בחילות בוקר', הוא עשוי להתרחש בכל שעה ביום או בלילה, ואפילו מסוגל להשפיע עלייך כל הזמן.
בערך אחת מתוך 200 נשים הרות עשויה לסבול מהקאות יתר בהיריון. הקאות יתר בהיריון, שבדרך-כלל ממשיכות אחרי הטרימסטר הראשון (שבועות 12 עד 13), גורמות להקאה לעתים קרובות מאוד וברמה חריפה עד שלא ניתן להחזיק מזון או נוזלים בקיבה. בדרך-כלל מצב זה ניתן לטיפול, ורק במקרים נדירים במיוחד ייגרמו סיבוכים בהיריון. עם זאת, אם את סובלת מבחילות חריפות - פני לרופא.
השדיים שלך עשויים לגדול ולהיות רכים ורגישים במיוחד. ייתכן שניתן יהיה להבחין יותר בוורידים שבשדיים, וכי הפטמות יכהו.
בערך 6 עד 8 שבועות לאחר ההתעברות ייתכן שיהיה לך צורך להטיל שתן לעתים קרובות יותר. הסיבה לכך היא שהרחם שלך הולך וגדל, ולכן לוחץ על שלפוחית השתן. בסוף הטרימסטר הראשון עולה רחמך לכיוון הבטן, כך שחלק מהלחץ המופעל על שלפוחית השתן פוחת.
השינויים ההורמונליים עשויים לגרום לשינויים במצב הרוח בשלבים הראשונים של ההיריון – ייתכן אפילו שתבכי מבלי להבין מדוע.
ייתכן שתפסיקי לאהוב מאכלים מסוימים, כגון תה, קפה או מזונות עשירים בשומן, ושתתחילי להשתוקק למאכלים שבדרך-כלל אינך אוהבת. את אף עשויה לחוש בחילה כשתריחי מאכלים מסוימים, כגון קפה, בשר או אלכוהול.
במהלך הטרימסטר הראשון, ולעתים גם מאוחר יותר בהיריון, ייתכן שתחושי התכווצויות שרירים ברגליים או בכפות הרגליים. אלה נגרמות כתוצאה משינויים באופן שבו גופך מעבד סידן.
בין אם תחושי בחלק מהתסמינים האלה ובין אם לא תחושי באף אחד מהם - הדרך היחידה לגלות בוודאות שאת בהיריון היא לבצע בדיקת היריון. כל בדיקות ההיריון של Clearblue נותנות לך מעל 99% דיוק מהיום שבו אמור המחזור להגיע. הן אמינות, מהירות וקלות לשימוש. בנוסף, הבדיקות של Clearblue הן כה רגישות עד שניתן להשתמש בהן עד 4 ימים לפני היום שבו אמור המחזור להגיע.
אם כבר נבדקת, ייתכן שגילית שאת בהיריון אך זו אינה התוצאה הרצויה לך. אם זה המקרה, חשוב שתהיי מודעת לאפשרויות הזמינות עבורך. זכרי שאת לא לבד: מדי יום מאות נשים מתמודדות עם מצב כזה. כאשר את מקבלת תמיכה ואת העצות הנכונות, באפשרותך להחליט על דרכי הפעולה המתאימות לך ביותר.
עלייך להתייעץ עם מטפל רפואי בהקדם האפשרי. שקלי לקבוע תור אצל הרופא ולבקר במרפאה מקומית המתמחה בתכנון המשפחה.